alexandrainst/scandi-wiki huggingface dataset:
Comphotis

Comphotis er en slekt av dagsommerfugler som tilhører familien Riodinidae.

Utseende 
Ganske små (vingespenn ca. 20 millimeter), brunspraglete sommerfugler, oversiden gjerne med oransje felter.

Utbredelse 
Slekten er utbredt fra Costa Rica i nord til Brasil (Goiás) i sør.

Systematisk inndeling 
De fleste av artene har tidligere vært plassert i slekten Mesene.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Slekten Comphotis Stichel, 1910
 Comphotis apachita Hall, J & Willmott, 1996
 Comphotis clarissa (Sharpe, 1890)
 Comphotis debilis (Bates, H, 1868)
 Comphotis eanes (Godman, 1903)
 Comphotis ignicauda (Godman & Salvin, 1878)
 Comphotis irroratum (Godman, 1903)
 Comphotis sophistes (Bates, H, 1868)

Kilder 
 Brower, A.V.Z. (2011) Comphotis på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Comphotis ignicauda 

Riodinidae
Sommerfugler formelt beskrevet i 1910
Dyr formelt beskrevet av Wolfgang Stichel
Roeberella

Roeberella er en slekt av dagsommerfugler som tilhører familien Riodinidae.

Utseende 
Ganske små (vingespenn ca. 20 millimeter), brune sommerfugler, forvingens spiss litt krokete.
Oversiden er brun med mørkere flekker, kan også ha hvite felter. Undersiden er brunhvit med brune flekker.

Utbredelse 
Slekten er utbredt fra Costa Rica i nord til Peru og Brasil (Amazonas) i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Slekten Roeberella Embrik Strand, 1932
 Roeberella calvus (Staudinger, 1887)
 Roeberella flocculus Brévignon & Gallard, 1993
 Roeberella gerres (Thieme, 1907)
 Roeberella heberti Jauffret, P & J. Jauffret, 2007
 Roeberella lencates (Hewitson, 1875)
 Roeberella marajoara Jauffret, P & J. Jauffret, 2007

Kilder 
 Brower, A.V.Z. (2011) Roeberella på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Roeberella lencates 

Riodinidae
Sommerfugler formelt beskrevet i 1932
Dyr formelt beskrevet av Embrik Strand
Ra’anana

Ra'anana (hebraisk: רַעֲנָנָּה – «fersk») er en by i Israel med en befolkning på 68 300 (2008). Byen ligger på Sharonsletten i Sentraldistriktet, og ble grunnlagt 2. april 1922.

Referanser

Eksterne lenker 
 

Byer i Israel
Sentraldistriktet
Bosetninger etablert i 1922
Beit Shemesh

Beit Shemesh eller Bet Shemesh (hebraisk:  – «solhuset» eller «soltempelet») er en by i Jerusalem-distriktet i Israel, omkring 30 kilometer vest for Jerusalem. Byen har 72 700 innbyggere (2008), og ble grunnlagt i 1950.

Referanser

Eksterne lenker 
 

Byer i Israel
Jerusalem-distriktet
Bosetninger etablert i 1950
1950-årene i Israel
Bibelske steder
Nahariya

Nahariya er en by i Israel. Byen har et innbyggertall på 51 300 (2008). Nahariya er den mest nordlige kystbyen i Israel. Byen ble grunnlagt i 1935.

Kjente personer fra Nahariya 
 Gilad Shalit, israelsk soldat

Referanser

Eksterne lenker 
 

Byer i Israel
Norddistriktet
Bosetninger etablert i 1935
1935 i Asia
Dianesia carteri

Dianesia carteri er en dagsommerfugl som tilhører familien Riodinidae.

Utseende 
En liten, brunlig sommerfugl med oransje og mørkere tverrstriper.
Hver vinge har en uregelmessig øyeflekk (uvanlig hos Riodinidae) ved bakhjørnet, forvingen har et smalt, uregelmessig, hvitt tverrbånd.

Levevis 
Arten lever mellom busker og kratt, alltid nær kysten. Som vanlig for Riodinidae sitter den gjerne på undersiden av blader. Larvenes næringsplante er ukjent, men er mest sannsynlig en eller annen strandplante.

Utbredelse 
Arten finnes på Cuba og Bahamas og er dermed en av forholdsvis få Riodinidae på de karibiske øyene.

Systematisk inndeling 
Fram til 1980 ble arten plassert i slekten Charis.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Dianesia carteri (Holland, 1902)

Kilder 
 Brower, A.V.Z. (2011) Dianesia på Tree of life 
 Harvey, D.J. & Clench, H.K. (1980) Dianesia, a new genus of Riodinidae from the West Indies. Journal of the Lepidopterists' Society 34: 127-132. 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Dianesia carteri 

Riodinidae
Sommerfugler formelt beskrevet i 1902
Dyr formelt beskrevet av William Jacob Holland
Katrine Dreier Andresen

Katrine Dreier Andresen (født 3. juni 1989 i Stathelle) er en norsk kvinnelig fotballspiller. Andresen har spilt mesteparten av sin unge karrier for Trondheimsklubben Kattem, men meldte overgang til Røa den 9. august 2010.

Katrine Andresen begynte sin fotballkarriere ved Stathelle. Etter hvert gikk hun derfra til Bamble, der som hun kombinerte med toppidrettsgymnas i Skien. Andresen markerte seg også på treninger for aldersbestemte landslag. Året etter debuterte hun på aldersbestemte landslag med en J17-kamp mot Danmark. Andresen scoret på straffe i straffesparkkonkurransen. Det ble etter hvert klart at hun var for god for fylket som aldri har hatt et lag i den øverste divisjonen for kvinner. 

Andresens nye arbeidgiver ble Kattem Idrettslag. Andresen hadde spilt mot dem i 2006, da Kattem rykket opp og Bamble ned. Som Kattem-spiller gikk hun rett inn som venstre indreløper for laget. I debutkampen ble hun til og med kåret til banens beste spiller. Imidlertid ble sesongen oppstykket delvis på grunn av en kneskade. 2008-sesongen var imidlertid en langt større suksess hva gjaldt Andresen. Etter å ha scoret to mål i første seriekamp mot Larvik, var hun en stakket stund toppscorer i Toppserien. Hun var frisk i hele sesongen, og spilte så godt at hun ble utnevnt til årets komet i en sesong som ellers besto av en kamp for å overleve. Andresens glimrende 2008-sesong ble etterfulgt av skader i oppkjøring til 2009-sesongen, da det kom fram at hun hadde overbelastning i setemuskelen. 2009-sesongen ble dermed for Andresens del i stor grad amputert på grunn av de mange skadeavbruddene.

Hun kom godt tilbake til påfølgende sesong, men lyktes ikke i å holde Kattem unna nedrykksstriden. Allerede tidlig i 2010-sesongen var hun klar over at hun skulle flytte over til Røa, men det var ikke snakk om å gjøre det før sesongslutt. Imidlertid skiftet hun mening, og meldte seg klar for Røa den 9. august.

Dreier Andresens opphold i Røa startet bra, hun debuterte borte mot Amazon Grimstad med et to minutters innhopp. Hun debuterte fra start allerede kampen etter borte mot Fløya den 29. august, og scoret Røas første mål. Andresen ble prøvd både på midtbanen og i angrep. 2011-sesongen ble imidlertid ikke like god for Dreier Andresen, som spilte relativt beskjedne 7 kamper. Etter sesongslutt valgte Katrine Dreier Andresen å flytte på seg, og hun ble Kolbotn-spiller i januar 2012.

Andresen har også spilt på futsalaget Formennj United.

Referanser 

Norske fotballspillere
Fotballspillere for Røa IL
Norgesmestere i fotball
Woody Austin

Albert Woody Austin II (født 27. januar 1964 i Tampa i Florida) er en amerikansk profesjonell golfspiller på PGA-touren.

Etter universitetsgolf ved University of Miami ble Austin profesjonell i 1986, men først i 1995 ble han kvalifisert for PGA-touren ved å vinne kvalifiseringsskolen høsten 1994. Allerede i sin første sesong på touren vant han Buick Open, og ved sesongslutt ble han kåret til Årets nykommer (Rookie of the year) av PGA. 

Hans beste plassering i en major-turnering er en andreplass i PGA Championship i 2007, to slag bak Tiger Woods. 

I 2007 var han uttatt på USAs lag i Presidents Cup.

Meritter

Seire på PGA-touren 
 2007 Stanford St. Jude Championship
 2004 Buick Championship
 1995 Buick Open

Lagturneringer 
 Presidents Cup: 2007

Eksterne lenker 
 

Golfspillere fra USA
Personer fra Tampa
Fødsler i 1964
Nationales Olympisches Komitee für Deutschland

Nationales Olympisches Komitee für Deutschland (NOK) var tidligere Tysklands nasjonale olympiske komité og hadde sitt sete i Frankfurt am Main. Stiftingen skjedde i 1949.

Den 20. mai 2006 slo de seg sammen med Deutscher Sportbund og ble den nye organisasjonen Deutscher Olympischer Sportbund (DOSB) og komitéen ble dermed oppløst.

Nasjonale olympiske komiteer
Sport i Frankfurt am Main‎
Etableringer i 1949

en:Deutscher Olympischer Sportbund
Craig Brown

James Craig Brown (født 1. juli 1940 i Hamilton i South Lanarkshire) er en skotsk fotballtrener og tidligere fotballspiller. Han er trener for Aberdeen FC i Scottish Premier League.

Brown har tidligere vært manager for Motherwell FC, Preston North End FC og Clyde FC. Han var også manager for  i årene 1993 til 2001, som er den lengste perioden for en skotsk landslagsmanager. Under Brown kvalifiserte Skottland seg til både fotball-EM 1996 i England og fotball-VM 1998 i Frankrike.

Han ble i 1999 tildelt Kommandør av Order of the British Empire for sine tjenester innen fotball.

Han er blitt utnevnt til månedens trener i januar 2010, februar 2010 (for Motherwell FC) og januar 2012 (for Aberdeen FC).

Referanser

Eksterne lenker 
 
 Craig Brown karriere-statistikk

Skotske fotballspillere
Skotske fotballtrenere
Trenere i Fotball-EM 1996
Trenere i Fotball-VM 1998
Fotballspillere for Rangers FC
Fotballspillere for Dundee FC
Fotballspillere for Falkirk FC
Fotballtrenere for Clyde FC
Fotballtrenere for Preston North End FC
Fotballtrenere for Motherwell FC
Fotballtrenere for Aberdeen FC
Trenere for skotske fotballandslag
Personer fra Hamilton
Order of the British Empire (CBE)
Ulvar i lammeflokken

Ulvar i lammeflokken er en faglitterær bok hvor forfatteren Gro Skartveit forteller sin egen og fem andre kvinners opplevelse om overgrep av kristne ledere. Skartveit debatterer i boken tiltak for å begrense utbredelsen av slike overgrep. 

Bøker fra 1997
Sakprosa
Skyddsvakt

Skyddsvakt er i Sverige personell som har til oppgave å beskytte et skyddsobjekt.

For å bli skyddsvakt kreves godkjennelse. Den som utnevnes til skyddsvakt skal være godkjent av länsstyrelsen i det länet der han eller hun er bosatt. Militært personell som utnevnes til skyddsvakt skal i stedet være godkjent av Försvarsmakten

For å bli skyddsvakt kreves opplæring med teoretiske og praktiske prøver.

En godkjennelse som skyddsvakt skal gjelde for en bestemt tid, høyst fem år, og skal angi ansettelse eller oppdrag hos en viss arbeids- eller oppdragsgiver eller tjenestegjøring ved visse skyddsobjekter.

En skyddsvakt skal bære klær eller tjenstebevis som gjør at det klart fremgår at personen tjenstegjør som skyddsvakt. En skyddsvakt skal under tjenstegjøring medføre bevis om godkjennelse.

Skyddsvakter innen Försvarsmakten skal være bevæpnet med håndvåpen samt iblant også med batong og håndjern.

En sivil skyddsvakt, det vil si en skyddsvakt ansatt av et privat vekterselskap som for eksempel Svensk Bevakningstjänst, Securitas eller G4S, er utrustet med batong samt håndjern, og ved særskilte steder også pistol.

Fra 2020 kan skyddsvakter også gripe inn mot droner, også med makt.

Se også
 Vekter
 Ordensvakt

Referanser 

Vakthold
Beskjeftigelser
Svenske myndigheter
Dokka stadion

Dokka Stadion er en idrettsplass og tidligere skøytearena på Dokka i Nordre Land. Banen har vært Nordre Lands hjemmebane siden åpningen i 1953.

Arrangementer på banen 
 Sprint-NM 1973 junior, herrer og damer. Det aller første sprint-NM for junior i Norge. (Arrangør var Nordre Land IL.)
 Allround-NM 1976 for damer, senior og junior. Første gang junior damer gikk mini-firekamp under NM. (Arrangør var Nordre Land IL)
 Skøytelandskamp for herrer: Norge – Nederland i sprint og allround. 20.–21. desember 1975.

Eksterne lenker 
 
 

Fotballstadioner i Norge
Skøytearenaer i Norge
Idrettsanlegg i Innlandet
Byggverk i Nordre Land
Artikler i skøytesportprosjektet
Sport i Nordre Land
Norddeutscher Lloyd

Norddeutscher Lloyd (NDL) var et tysk rederi. Det ble grunnlagt i Bremen i 20. februar 1857. I løpet av slutten av 1800-tallet og tidlig på 1900-tallet utviklet selskapet seg til en av de viktigste tyske rederiene. 1. september 1970 ble det slått sammen med Hamburg-Amerikalinjen til  Hapag-Lloyd.

Referanser 

Rederier
Tyske transportselskaper
Tidligere tyske selskaper
Selskaper etablert i 1857
Selskaper opphørt i 1970
Artikler i sjøfart-prosjektet
Lamphiotes velazquezi

Lamphiotes velazquezi er en dagsommerfugl som tilhører familien Riodinidae.

Utseende 
En liten til middelsstor, for det meste snøhvit sommerfugl. Spissen av forvingen og et lite felt ved roten er gulbrune.

Utbredelse 
Arten finnes i Mexico.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Lamphiotes velazquezi (Beutelspacher, 1976)

Kilder 
 Brower, A.V.Z. (2011) Lamphiotes på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Lamphiotes velazquezi 

Riodinidae
Sommerfugler formelt beskrevet i 1976
Mexicos insekter
Anders Waage

Anders Waage (født 18. mai 1948 i Oslo) er en norsk lege og kreftforsker, ekspert på benmargskreft. Han er Avdelingssjef ved Avdeling for blodsykdommer, Medisinsk klinikk, St Olavs Hospital HF og professor ved Institutt ved kreftforskning, NTNU. Han er sønn av Per Waage.

Etter cand.med. fra Universitetet i Oslo i 1974 virket han som assistentlege ved fylkessykehuset i Molde 1975-82, der han også var medlem av kommunestyret. Han har siden 1983 vært lege på medisinsk avdeling ved St. Olavs hospital i Trondheim, spesialiserte seg i indremedisin 1985. Etter et forskningsstipend 1986-89 mottok han dr.med. 1989. Han  ble overlege ved Hematologisk seksjon i 1990, og seksjonsoverlege 1996, samme året som han ble utnevnt til professor i blodsykdommer ved Universitetet i Trondheim.  I samarbeid med blant andre Øyvind Hjertner, har han siden slutten av 90-tallet vært opptatt av hvordan det forbudte Thalidomid virker mot myelomatose, en form for benmargskreft. I tillegg til kliniske studier har han gjennom årene drevet omfattende translasjonsforskning i grenselandet klinikk-basalforskning. Han fikk Kong Olavs kreftforskningspris fra Kreftforeningen i 2000.

Verv og utmerkelser 
 Norsk selskap for hematologi, formann 1996/97
 Kong Olav Vs Kreftforskningspris 2000 på kroner 500 000
 St. Olavs hospital pris til beste forskningsartikkel i 2010.

Referanser

Eksterne lenker  

Norske leger
Norske forskere
Norske medisinprofessorer
Professorer ved NTNU
Personer fra Oslo
Fødsler i 1948
Michael Frost

Michael Frost (født 1961) er en australsk baptistisk teolog, professor i  missiologi og en ledende røst innenfor den misjonale kirkebevegelsen. Frost er viserektor ved Morling College og grunnlegger og leder for  Tinsley Institute, et studiesenter for misjon ved Morling College i Sydney, Australia. 

Frost er kjent som forfatter og redaktør for teologisk litteratur, blant annet The Shaping of Things to Come (2003), Exiles (2006) og ReJesus (2009). Disse bøkene utforsker misjonale rammeverk for  kirken i en postmoderne tid. Frosts arbeider er oversatt til svensk, tysk, koreansk og spansk, og har ført til at han har deltatt som taler på konferanser over hele verden, blant annet i USA, Sør-Amerika, Europa og Afrika.

Frost er en av grunnleggerne av Forge Mission Training Network. Før Frost begynte ved Morling College var han pastor for to baptistkirker i Sydney. I 2002 plantet han det misjonale kristne fellesskapet smallboatbigsea i byen Manly nord i Sydney. Han skriver den faste spalten Faith Matters for den lokale avisen The Manly Daily, og har hjulpet med å etablere mikrofinansbyrået Action Against Poverty som knytter sammen byene Manly og Manado i Indonesia.

Bøker 
Michael Frost has skrevet eller redigert flere bøker:
 Jesus the Fool (1994; 2007; 2010) ISBN 9780745927190
 Longing for Love: Gender, Sexuality and Our Experience of God (1996) ISBN 9780732410599
 Seeing God in the Ordinary: A Theology of the Everyday (1998; 2000) ISBN 9781565635142
 Lessons from Reel Life: Movies, Meaning and Myth Making (2001) skrevet sammen med Robert Banks. ISBN 0859109240
 Freedom to Explore: A Proactive A-Z for the Church (2001) ISBN 9780646420271
 The Shaping of Things to Come: Innovation and Mission for the 21st-Century Church (2003) skrevet sammen med Alan Hirsch. ISBN 978-1565636590
 Speaking of Mission: eight scholars reimagine global mission for our time (2006) — redaktør. ISBN 9780958123938
 Exiles: Living Missionally in a Post-Christian Culture (2006) ISBN 9781565636705
 ReJesus: A Wild Messiah for a Missional Church (2008) skrevet sammen med Alan Hirsch. ISBN 9781598562286
 The Faith of Leap: Embracing a Theology of Risk, Adventure & Courage (2011) skrevet sammen med Alan Hirsch. ISBN 9780801014154
 The Road to Missional: Journey to the Center of the Church (2011) ISBN 9780801014079
 The Big Ideas (2011) skrevet sammen med Colin Campbell.

Referanser

Eksterne lenker 
 smallboatbigsea
 Forge

Baptistiske teologer
Missiologer
Australske professorer
Fremvoksende kirke
Baptistiske pastorer og predikanter
Fødselsdato ikke oppgitt
Fødsler i 1961
Andreas Hval

Andreas Henriksen Hval (født 15. mai 1848 i Haugsbygd i Buskerud, død 24. mai 1910 i Trondhjem) var en norsk luthersk prest og politiker (H). Han var stortingsrepresentant for Trondhjem og Levanger 1890–1891 og 1892–1894.

Familie og yrkesliv 
Han var sønn av gårdbruker Henrik Jensen Hval og hustru Ingeborg Olsdatter Knæstang. Han giftet seg med Thora Elise Færden, søster til sogneprest Michael Johan Færden og amtsskolebestyrer Engebret Moe Færden og kusine til biskop og eventyrsamler Jørgen Moe. Han hadde studentereksamen fra 1867 og teologisk embedseksamen fra 1873. Hval var lærer ved Ringerikes realskole 1869–1973, lærer ved Aars og Voss' skole 1873–1875, lærer ved Nissens pikeskole 1875–1876, stiftskapellan i Hamar stift 1876–1877 og residerende kapellan i Sør-Odal 1877–1880. I 1880 kom han til Trondhjem som fengselsprest ved straffeanstalten (tukthuset). Ved siden av denne nokså frie stillingen var Hval fra 1900 sekretær og forretningsfører i Den norske kirkes presteforening.

Politisk arbeid 
Sammen med Karl Rygh, Marius Bøckman og Johan Christian Høitomt tilhørte Hval en generasjon av yngre embedsmenn som ledet Grundlovsforeningen i Trondhjem fra 1880-årene. Han var innvalgt på Stortinget fra kjøpstedene Trondhjem og Levanger 1892–1894, etter å ha møtt fast for statsråd Jacob Aall Bonnevie 1890–1891. Hval var medlem av Stortingets konstitusjonskomité 1890–1891 og sekretær i Stortingets kirkekomité 1892–1894. I likhet med sin generasjon i Trondhjem beveget han seg i reaksjonær retning i forsvar av kongens absolutte veto og motstand mot statsrådenes adgang til stortingsforhandlingene. Ved slutten av stortingsperioden i 1894 mente Peder Rinde at «den smule moderasjon» som Hval hadde vist første gang han møtte på tinget, «er nå fullstendig fordampet». Rundt århundreskiftet opplevde de to konservative velgerforeningene i Trondhjem et konfliktfylt generasjonsskifte, som endte med at næringslivets yngre menn førte an i Høyre.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Trondheim og Levanger
Stortingsrepresentanter 1892–1894
Stortingsrepresentanter 1889–1891
Norske lutherske prester
Norske pedagoger
Personer fra Ringerike kommune
Vaniljesaus

Vaniljesaus er en saus laget av melk eller fløte og eggeplomme, smaksatt med vanilje. Tradisjonelt brukes vaniljestang, mens halvfabrikata erstatter med vanillin. Tykkere vaniljesaus kalles vaniljekrem, og brukes blant annet til kakefyll.

Referanser

Eksterne lenker 
 

Dessertsauser
Stein Kaasa

Stein Kaasa (født 7. august 1953 i Oslo) er en prisbelønt norsk kreftforsker, kjent innen palliativ behandling, det å lindre smerte.

Kaasa ble cand.med. 1980 og spesialist i onkologi 1989, virket ved Radiumhospitalet.
Han ble i 1993 landets første professor i palliativ medisin ved det som i dag er Institutt for kreftforskning og molekylær biologi ved NTNU. Han var også seksjonslege ved Seksjon lindrende behandling, Kreftavdelingen, Regionsykehuset i Trondheim. 
I 2009 ble han leder for det nye European Palliative Care Research Centre ved St. Olavs hospital med 50-55 ansatte.
I 2010 ble han sjef for Klinikk for kreft- og hudsykdommer ved St. Olavs hospital i Trondheim. Kaasa gikk sitt femte Marcialonga i 2011 på 3:40.40,2 og Birkebeinerrennet nesten tredve ganger.

Verv og utmerkelser 
 European Association for Palliative Care (EAPC), president 2001-
 Den 1. Helse Midt-Norges forskningspris 2004 på 50 000 kroner
 Kong Olav Vs Kreftforskningspris 2005 på 750 000 kroner for sin innsats for lindrende medisin.

Referanser 

Norske leger
Norske medisinprofessorer
Norske forskere
Professorer ved NTNU
Langrennsløpere tilknyttet Birkebeinerrennet
Personer fra Oslo
Fødsler i 1953
Lars A. Akslen

Lars Andreas Akslen (født 31. desember 1957 i Ålesund) er en norsk lege, dr.med. og kreftforsker. Han er utdannet patolog og leder av Centre for Cancer Biomarkers (CCBIO) ved Universitetet i Bergen, et senter for fremragende forskning finansiert av Norges forskningsråd. Akslen har bl.a. mottatt Kong Olav Vs Kreftforskningspris.

Bakgrunn 
I 1993 ble Akslen dr.med. på en avhandling der han viste at kreft i skjoldbruskkjertelen er dobbelt så vanlig i Nord-Norge, og mente prøvesprengninger i nord på 60-tallet var en mulig årsak.
Akslen er professor i patologi ved Klinisk institutt 1 ved Universitetet i Bergen med bistilling ved Haukeland Universitetssjukehus,
og leder kreftbiologigruppen som ble etablert i 1995 (Tumor Biology Research Group).  Han har også gjesteforsket i USA, sist ved Harvard Medical School i Boston. Akslen var leder av Den Norske Patologiforening 2008-2012. Han er innvalgt som medlem i Det Norske Videnskaps-Akademi fra 2013.

I sin forskning har Akslen studert molekylære endringer i kreftsvulster og hvordan biomarkører kan bidra til å gi informasjon om hvor aggressive svulstene er. Dette er viktig for å identifisere rett pasient til rett behandling. Akslen har særlig forsket på hvordan svulster danner sin egen blodforsyning (angiogenese) og hvordan denne prosessen kan måles i vevsprøver fra kreftsvulster.

CCBIO 
30. mai 2013 ble  Centre for Cancer Biomarkers (CCBIO) offisielt åpnet. Senteret arbeider med nye kreftmarkører og målrettet behandling. CCBIO fokuserer særlig på mekanismer knyttet til hvordan kreftceller påvirkes av mikromiljøet i svulstene, og den betydning dette har for kreftspredning og dårlig prognose.

Utmerkelser 
 Helse Vest, Årets forsker (2008)
 Kong Olav Vs Kreftforskningspris (2009)
 Helse Vest, Innovasjonspris (2011)
 Innvalgt medlem, Det Norske Videnskaps-Akademi (2013)

Referanser 

Norske kreftforskere
Norske medisinprofessorer
Professorer ved Universitetet i Bergen
Personer fra Ålesund kommune